Suchinthana/ta-wikipedia huggingface dataset:
டி. ஆர். வி. எஸ். ரமேஷ்

டி. ஆர். வி. எஸ். ரமேஷ் (T.R.V.S. Ramesh) என்பவர் ஓர் இந்திய அரசியல்வாதியும், பதினேழாவது மக்களவை உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர்.

வாழ்க்கை வரலாறு 
இவர் கடலூர் மாவட்டம், பண்ருட்டியைச் சேர்த்தவர். இவருக்கு உசா என்ற மனைவியும், காயத்திரி, ஸ்ரீநிதி, கண்மணி என 3 குழந்தைகளும் உள்ளனர். இவர் பட்டப்படிப்பை படித்துள்ளார். இவர் முந்திரி ஏற்றுமதி மற்றும் இறங்குமதி தொழில் செய்து வருகிறார்.

அரசியல் வாழ்க்கை 
இவர் தி.மு.க.வில் மாவட்ட வர்த்தக அணிச் செயலாளராகவும் பதவி வகிக்கின்றார். 2019 ஆம் ஆண்டு நடந்த இந்திய மக்களவைத் தேர்தலில், கடலூர் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

கொலை வழக்கில்
திமுக மக்களவை உறுப்பினர் ரமேசுக்குச் சொந்தமான முந்திரி ஆலையில் பணியாற்றிய தொழிலாளி கோவிந்தராசு இறந்த வழக்கில் ரமேஷ் உள்பட ஆறு பேர் மீது கொலை வழக்குப் பதிவு செய்யப்பட்டுள்ளது. முன்னதாக சந்தேக மரணமாக இந்த வழக்குப்பதிவு செய்யப்பட்டிருந்தது. இப்போது கொலை வழக்காக மாற்றப்பட்டுள்ளது.

இவர்களில் ஐந்து பேரை கைது செய்துள்ளனர். நாடாளுமன்ற உறுப்பினர் ரமேசை தேடும் முயற்சியில் போலீசார் ஈடுபட்டுள்ளனர். 11 அக்டோபர் 2021 அன்று ரமேஷ் பண்ருட்டி நீதிமன்றத்தில் சரணடைந்தார். பின்னர் கடலூர் சிறையில் அடைக்கப்பட்டார்.

இந்த கொலை வழக்கை விசாரித்த விழுப்புரம் மாவட்ட காவல் துறையினர், . ரமேஷ் உள்ளிட்டோருக்கு எதிராக கடலூர் மாவட்ட முதன்மை அமர்வு நீதிமன்றத்தில் குற்றப்பத்திரிகை தாக்கல் செய்தது.கடலூர் நீதிமன்றத்தில் இந்த வழக்கின் விசாரணை நியாயமாக நடைபெறாது என்பதால் விசாரணையை வேறு நீதிமன்றத்துக்கு மாற்றக் கோரி, கொலை செய்யப்பட்ட கோவிந்தராசுவின் மகன் செந்தில்வேல், சென்னை உயர் நீதிமன்றத்தில் மனு தாக்கல் செய்திருந்தார். வழக்கை விசாரித்த நீதிபதி என்.ஆனந்த் வெங்கடேஷ், இந்த கொலை வழக்கில் குற்றம்சாட்டப்பட்டுள்ள மக்களவை உறுப்பினர் ரமேஷ், விசாரணை நீதிமன்றம் அமைந்துள்ள கடலூர் மாவட்டத்தைச் சேர்ந்தவர் என்பதால், வழக்கை வேறு நீதிமன்றத்துக்கு மாற்ற போதுமான காரணம் உள்ளது எனக்கூறி, வழக்கை செங்கல்பட்டு மாவட்ட நீதிமன்றத்துக்கு மாற்றி உத்தரவிட்டார்.

சொத்துக்கள் முடக்கம்
இவர் தமிழ்நாடு மெர்கன்டைல் வங்கியில் பெற்ற கடனை உரிய தவணையில் திருப்பி செலுத்தாமையால், ரூபாய் 45 கோடி மதிப்புள்ள 3 ஏக்கர் நிலத்தை 26 டிசம்பர் 2022 அன்று வங்கி கையகப்படுத்தியது.

மேற்கோள்கள்

வெளி இணைப்புகள்
Lokshaba member, Ramesh T.R.V.S.

வாழும் நபர்கள்
கடலூர் மாவட்ட நபர்கள்
17வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
கிழக்கு ஆப்பிரிக்கத் துடுப்பாட்ட அணி

கிழக்கு ஆப்பிரிக்கா துடுப்பாட்ட அணி கென்யா, உகாண்டா, தான்சானியா மற்றும் ஜாம்பியா ஆகிய நாடுகளை பிரதிநிதித்துவப்படுத்தி துடுப்பாட்டத்தில் விளையாடிய ஓர் அணி.

1975 உலகக் கோப்பை மற்றும் 1979, 1982, 1986 ICC டிராபிகளில் கிழக்கு ஆப்பிரிக்கா விளையாடியது.

கிழக்கு ஆப்பிரிக்கா 1966 முதல் 1989 வரை ஐ.சி.சி.யில் இணைந்த ஓர் உறுப்பினராக இருந்தது. இக்காலத்திற்கு பிறகு இந்த அணி கிழக்கு மற்றும் மத்திய ஆப்பிரிக்க அணி என மாற்றப்பட்டது.

உலக கோப்பை 

 1975 : முதல் சுற்று  
 1979 முதல் 1987 வரை: 
 1992 முதல்: கிழக்கு மற்றும் மத்திய ஆப்பிரிக்க கிரிக்கெட் அணியாக விளையாடியது.

ஐசிசி டிராபி 

 1979 : முதல் சுற்று  
 1982 : முதல் சுற்று  
 1986 : முதல் சுற்று  
 1990 முதல்: கிழக்கு மற்றும் மத்திய ஆபிரிக்க கிரிக்கெட் அணியாக விளையாடியது.

அணியின் சாதனைகள்

ஒருநாள் சர்வதேசப் போட்டிகள் 

 அணியின் அதிகபட்ச ஓட்டம்: 128/8 (60.0) எதிராக நியூசிலாந்து, 7 ஜூன் 1975 
 தனி வீரரின் அதிகபட்ச ஸ்கோர்: 45 (123), ஃப்ராசட் அலி நியூசிலாந்துக்கு எதிராக 7 ஜூன் 1975ல். 
 சிறந்த தனி வீரர் பந்துவீச்சு: 3/63 (12.0), சுல்பிகர் அலி இங்கிலாந்துக்கு எதிராக , 14 ஜூன் 1975ல்.

குறிப்புகள் 

கிழக்கு ஆப்பிரிக்காவில் துடுப்பாட்டம்
ரம்யா அரிதாஸ்

ரம்யா ஹரிதாஸ் என்பவர் இந்தியவாவின் கேரள மாநிலத்தைச் சேர்ந்த அரசியல்வாதியாவார்.  இவர் இந்திய தேசிய காங்கிரசை சேர்ந்தவர். இவர்  அனைத்து இந்திய மகளிர் காங்கிரஸ் தலைவியான ராதாவின் மகளும் ஆவார். இவர் குன்னமங்கல ஊராட்சி ஒன்றியத் தலைவியாக இருந்துள்ளார். 2019 ஆண்டு நடந்த இந்தியப் பொதுத் தேர்தலில் ஆலத்தூர் மக்களவைத் தொகுதியில் இந்திய தேசிய காங்கிரசு வேட்பாளராக போட்டியியட்டு, இடதுசாரி வேட்பாளரான டாக்டர் பி. கே. பிஜூவை 1,58,968 வாக்குகள் வித்தியாசத்தில் தோற்கடித்து வெற்றி பெற்றார். 28 ஆண்டுகளுக்குப் பிறகு கேரளத்தில் இருந்து இந்திய தேசிய காங்கிரசு சார்பில் தில்லிக்கு அனுப்பப்பட்ட பெண் நாடாளுமன்ற உறுப்பினர் என்ற சாதனையையும் பெற்றார். மேலும் இவர் கேரளத்தில் இருந்து தேர்ந்தெடுக்கப்பட்ட இரண்டாவது தலித் பெண் உறுப்பினரும் ஆவார் .

குறிப்புகள் 

17வது மக்களவை உறுப்பினர்கள்
1987 பிறப்புகள்
வாழும் நபர்கள்
கோழிக்கோடு மாவட்ட நபர்கள்
கிருஷ்ணசாமி சுப்பிரமணியன்

கிருஷ்ணசாமி சுப்பிரமணியன் (Krishnaswamy Subrahmanyam) (19 சனவரி 1929 – 2 பிப்ரவரி 2011),  முன்னாள் இந்தியக் குடிமைப் பணி அதிகாரியும், பன்னாட்டு போர்த்திறன் நடவடிக்கைகள் தொடர்பான வல்லுநரும், இதழியலாளரும் ஆவார்.

இந்தியப் பாதுகாப்புத் துறை நடவடிக்கைளில் இவரது நீண்டகால பங்களிப்பு அளப்பரியது.
மேலும் இவர் பன்னாட்டு போர்த்திறன் பகுப்பாய்வு திறன் மிக்கவராகவும், இந்தியாவின் அணுசக்தித் துறையின் கொள்கைகளில் சிறப்பான முடிவு எடுப்பவராகவும் அறியப்படுகிறார். இந்தியாவின் பாதுகாப்பு கொள்கைகள் மற்றும் பகுப்பாய்வு நிறுவனத்தின்  இரண்டாவது இயக்குநராக பணியாற்றியவர்.

இவர் 2007-இல் இந்திய - அமெரிக்க குடிமை அணுசக்தி ஒப்பந்ததம் ஏற்பட முக்கிய பங்காற்றியவர்.

குடும்பம்
இவரது மகன்களில் இரண்டாமவரான சுப்பிரமணியம் செயசங்கர், இந்தியக் குடிமைப் பணி அதிகாரியாகவும், இறுதியில் அமெரிக்கா தூதராகவும் பின்னர் சனவரி 2015-இல் இந்திய வெளியுறவுத் துறை செயலாளாராகவும் பணியாற்றியவர். 30 மே 2019 அன்று இரண்டாம் முறையாக பிரதமர் பதவியேற்ற நரேந்திர மோடியின் அமைச்சரவையில் கேபினெட் அமைச்சராக நியமிக்கப்பட்டார்.

இவரது மூன்றாம் மகனான சஞ்சய் சுப்ரமணியம்,  இந்தியவியல் அறிஞர். இவர் தற்போது அமெரிக்காவின் தேசிய நூலகத்தில் உள்ள ஜான் க்ளுஜ் மையத்தின் தலைவராக உள்ளார்.

மேற்கோள்கள்

மேலும் படிக்க
 Kumaraswamy, P R (2004). Security Beyond Survival, Essays in honour of K Subrahmanyam. SAGE. 
 Kargil Review Committee (2000). From Surprise to Reckoning: The Kargil Review Committee Report. SAGE. 
 Subrahmanyam, K (1986). "India and the Nuclear Challenge". Lancer and Institute for Defence Studies & Analyses

வெளி இணைப்புகள்
 The Legend that is K. Subrahmanyam, by BG Verghese.
 Review of Engaging Security: The Legacy of K Subrahmanyam
 P V Narasimha Rao and the Bomb, by K Subrahmanyam
 Elimination or Irrelevance, Arms Control Today, 2008
 Partnership in a Balance of Power System, by K Subrahmanyam
 Recommendations of the Kargil Review Committee
 Indian Nuclear Doctrine

1929 பிறப்புகள்
2011 இறப்புகள்
திருச்சி மக்கள்
திருச்சி மாவட்ட நபர்கள்
மாநிலக் கல்லூரி மேனாள் மாணவர்கள்
இந்திய அரசு அதிகாரிகள்
தமிழ்நாட்டுக்கு வெளியே இறந்த தமிழ்நாட்டவர்கள்
சோடியம் கால்சியம் எடிடேட்டு

சோடியம் கால்சியம் எடிடேட்டு (Sodium calcium edetate) C10H12CaN2Na2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எடிடேட்டு கால்சியம் டைசோடியம் என்ற பெயராலும் இச்சேர்மம் அழைக்கப்படுகிறது. உடலில் ஈயம் ஏற்படுத்தும்  நஞ்சு விளைவுகளுக்கு எதிரான சிகிச்சையில் மருந்தாக இது பயன்படுத்தப்படுகிறது . நீண்டகால ஈய நஞ்சு, குறுகியகால ஈய நஞ்சு என்பன இப்பாதிப்பின் இரு வகைகளாகும் . ஈய பாதிப்பு  மூளை நோய்க்கு டைமெர்கேப்ராலுடன் இதைச் சேர்த்து பயன்படுத்துகிறார்கள் . டைமெர்கேப்டோ சக்சினிக் அமிலத்திற்கு ஒரு மாற்று மருந்தாகவும் இதைக் கருதுகிறார்கள் . டெட்ராமெத்திலீய நஞ்சுக்கெதிராக இது பயனுள்ளதாக இருக்குமென தோன்றவில்லை . சோடியம் கால்சியம் எடிடேட்டு இரத்தநாளம் வழியாக அல்லது தசை வழியாக மெல்ல ஊசி மூலம் உடலுக்குள் செலுத்தப்படுகிறது .

ஊசிபோடும் இடத்தில் வலியுண்டாவது இதனால் ஏற்படும் ஒரு பொதுவான பக்க விளைவாகும் . சிறுநீரக பாதிப்புகள், வயிற்றுப் போக்கு, காய்ச்சல், தசைகளில் வலி, குறை இரத்த அழுத்தம் போன்ற பக்க விளைவுகளும் ஏற்படலாம் . மகப்பேறு காலத்தில் இதைப் பயன்படுத்தி அடையும் நன்மைகள் அதிகமென்றாலும் அந்நடவடிக்கை ஓர் ஆபத்து கலந்த துணிச்சலான நடவடிக்கையாகும் . இடுக்கி இணைப்பு முகவர் என்ற குடும்பத்தில் சோடியம் கால்சியம் எடிடேட்டு மருந்து சேர்க்கப்படுகிறது .  இரண்டு சோடியம் அணுக்களும் ஒரு கால்சியம் அணுவும் பெற்றுள்ள எடிடேட்டு உப்பு என்று சோடியம் கால்சியம் எடிடேட்டு விவரிக்கப்படுகிறது . சிறுநீரில் உடலைவிட்டு வெளியேறும் கன உலோகங்களை பிணைக்க இம்மருந்து பயன்படுகிறது .

வரலாறு 
சோடியம் கால்சியம் எடிடேட்டு மருந்து 1953 ஆம் ஆண்டு அமெரிக்காவில் மருத்துவப் பயன்பாட்டுக்கு வந்தது . அத்தியாவசியமான மருந்துகளின் பட்டியலில் உலக சுகாதார நிறுவனம் இம்மருந்தைப் பட்டியலிட்டுள்ளது. பாதுகாப்பான மற்றும் உடலுக்கு மிகவும் தேவையான மருந்து என்றும் அந்நிறுவனம் இதை விவரிக்கிறது . அமெரிக்காவில் ஒரு முறை இம்மருந்து சிகிச்சை மேகொள்ளப்பட்டால் 50 முதல் 100 அமெரிக்க டாலர் செலவாகிறது என 2015 ஆம் ஆண்டு  மதிப்பீடு தெரிவிக்கிறது . வேறுபட்ட முறைகளில் தயாரிக்கப்படும் எடிடேட்டு டைசோடியம் ஒரே மாதிரியான விளைவுகளை கொண்டிருக்கவில்லை .

புளூட்டோனிய நஞ்சுக்கு எதிரான சிகிச்சையிலும் இதைப் பயன்படுத்தலாம்

மேற்கோள்கள் 

கால்சியம் சேர்மங்கள்
கரிம சோடியம் உப்புகள்
உலக சுகாதார அமைப்பின் அத்தியாவசிய மருந்துகள்
இரவீந்திரநாத் குமார்

ப.ரவீந்திரநாத் (பிறப்பு:03 பிப்ரவரி 1980) ஓர் இந்திய அரசியல்வாதியும், 17ஆவது நாடாளுமன்ற உறுப்பினரும் ஆவார். இவர் தமிழ்நாட்டின் முன்னாள் முதல்வர் ஓ. பன்னீர்செல்வத்தின் மகனாவார். இவர் ஓ.பி.ஆர் என்றும் அறியப்படுகிறார்.

அரசியல் வாழ்க்கை 
இவர் 2019 ஆம் ஆண்டு நடந்த இந்திய மக்களவைத் தேர்தலில், தேனி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட தமிழ்நாடு காங்கிரசு மூத்த தலைவரான ஈ. வெ. கி. ச. இளங்கோவனை விட 76,319 வாக்குகள் அதிகம் பெற்று வெற்றி பெற்றார். தேனி மாவட்ட புரட்சித் தலைவி அம்மா பேரவையின் மாவட்ட செயலாளராக இருந்தார். பின்னர் கட்சி இபிஎஸ் வசம் சென்ற பிறகு நீக்கப்பட்டார். மற்றும் மக்களவை அதிமுக தலைவராக அங்கீகரிக்கப்பட்ட நபராக கருதக்கூடாது அதிமுக தலைமை சபாநாயகருக்கு கடிதம் எழுதியது. ஆனாலும் இன்று வரை நடவடிக்கை இல்லை. இவர் நீதிமன்ற தீர்ப்பால் தகுதி இழப்பு செய்யப்பட்டார். மேல் முறையீட்டில் உள்ளது. 2019 மக்களவை தேர்தலில் தமிழ்நாட்டில் அதிமுக சார்பில் வெற்றிபெற்ற ஒரே நபர் இவர்தான்.

வழக்கு
ப. ரவீந்திரநாத் குமார் தமது மக்களவை தேர்தல் வேட்பு மனுவில் கூறிய சொத்துகளுக்கு மேல் சொத்துக்கள் வைத்திருப்பதால், அவரது மக்களவை உறுப்பினர் வெற்றி செல்லாது என அறிவிக்கக்கோரி சென்னை உயர் நீதிமன்றத்தில் வழக்கு தொடரப்பட்டது.  இவ்வழக்கில் சென்னை உயர் நிதிமன்றம் 6 சூலை 2023 அன்று அளித்த தீர்ப்பில், ப. இரவீந்திரநாத் குற்றம் இழைத்துள்ளார் என்றும், எனவே அவரது மக்களவைத் தேர்தலில் மக்களவை உறுப்பினராக வெற்றி செல்லாது என அறிவித்தது.

மேற்கோள்கள் 

வாழும் நபர்கள்
தேனி மாவட்ட நபர்கள்
17வது மக்களவை உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
தேனி அரசியல்வாதிகள்
மாணிக்கம் தாகூர்

மாணிக்கம் தாகூர் (Manicka Tagore) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் 2009 மற்றும் 2019 ஆம் ஆண்டுகளில் நடந்த இந்திய மக்களவைத் தேர்தலில், விருதுநகர் தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் 2014 ஆம் ஆண்டு தேர்தலில், இதே விருதுநகர் தொகுதியில் போட்டியிட்டார். ஆனால் அத்தேர்தலில் அதிமுக வேட்பாளரான இராதாகிருஷ்ணனிடம் தோல்வியடைந்தார்.

மேற்கோள்கள் 

வாழும் நபர்கள்
15வது மக்களவை உறுப்பினர்கள்
17வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
18ஆவது மக்களவை உறுப்பினர்கள்
தனுஷ் எம். குமார்

தனுஷ் எம். குமார் ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், தென்காசி தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
17வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
எஸ். ஞானதிரவியம்

எஸ். ஞானதிரவியம் ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், திருநெல்வேலி தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

வழக்கு
தென்னிந்திய திருச்சபையின் திருநெல்வேலி திருமண்டலத்தின் ஆட்சி மன்ற குழு உறுப்பினராகவும், தூய யோவான் மேல்நிலைப் பள்ளியின் தாளாளராகவும் ஞானதிரவியம் இருந்து வந்தார். கடந்த நான்கு நாட்களுக்கு முன்பு தென்னிந்திய திருச்சபையின் யோவான் பள்ளி தாளாளர் பொறுப்பில் இருந்தும், ஆட்சி மன்ற குழு உறுப்பினர் பொறுப்பில் இருந்தும் ஞான திரவியம் நீக்கப்பட்டார். புதிய நிர்வாகியாக அரசு வழக்கறிஞர் அருள்மாணிக்கம் என்பவர் நியமிக்கப்பட்டார்.

இதற்கு எதிர்ப்பு தெரிவித்து யோவான் பள்ளி வளாகத்திற்கு தனது ஆதரவாளர்களுடன் சென்ற ஞானதிரவியம், புதிதாக நியமிக்கப்பட்ட நிர்வாகிகளுடன் கைகலப்பில் ஈடுபட்டனர். மேலும் பாதிரியார் காட்பிரே நோபிள், மக்களவை உறுப்பினர் ஞானதிரவியம் ஆதரவாளர்களால் கடுமையாக தாக்கப்பட்டார். பாதிக்கப்பட்ட பாதிரியார் காட்பிரே நோபிள் பாளையங்கோட்டை காவல் நிலையத்தில் புகார் அளித்தார். இது குறித்து ஆயர் பர்ணபாஸ், திமுக தலைமையிடத்தில் புகார் அளித்துள்ளார். இந்த நிலையில் ஞானதிரவியம் கட்சி கட்டுப்பாட்டை மீறி செயல்பட்டதாகவும், அதற்கு தகுந்த விளக்கத்தை ஏழு நாட்களுக்குள் அளிக்க வேண்டும், தவறினால் ஒழுங்கு நடவடைக்கை எடுக்கப்படும் என  திமுக பொதுச்செயலாளர் துரைமுருகன் எச்சரிக்கை கடிதம் விடுத்துள்ளார்.

மேற்கோள்கள் 

வாழும் நபர்கள்
17வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
திருநெல்வேலி அரசியல்வாதிகள்
முக்தர் அப்பாஸ் நக்வி

முக்தர் அப்பாஸ் நக்வி (Mukhtar Abbas Naqvi)  (பிறப்பு:15 அக்டோபர் 1957) , இந்திய அரசியல்வாதியும், நரேந்திர மோதியின் முதல் அமைச்சரவை  மற்றும்  நரேந்திர மோடியின் இரண்டாம் அமைச்சரவையில்  சிறுபான்மையினர் நலத்துறை அமைச்சராகவும் இருந்தவர் ஆவார்.

இவர் உத்தரப் பிரதேசத்தின் நொய்டாவில் உள்ள கல்வி நிறுவனத்தில் மக்கள் தகவல் தொடர்பியல் படிப்பில் பட்டம் பெற்றவர்.

மேற்கோள்கள்

1957 பிறப்புகள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
பதினாறாவது மக்களவை அமைச்சர்கள்
பதினேழாவது மக்களவை அமைச்சர்கள்
தர்மேந்திர பிரதான்

தர்மேந்திர பிரதான் (Dharmendra Debendra Pradhan) (பிறப்பு: 26 சூன் 1969), பாரதிய ஜனதா கட்சியின் ஒடிசா மாநில அரசியல் தலைவரும், நரேந்திர மோதியின் இரண்டாம் அமைச்சரவையில்  கல்வி அமைச்சகம் மற்றும்  திறன் மேம்பாடு மற்றும் தொழில்முனைவோர் அமைச்சராக உள்ளார்.

இவர் மாநிலங்களவை உறுப்பினராக மார்ச் 2018-இல் மத்தியப் பிரதேச மாநிலத்திலிருந்து தேர்ந்தெடுக்கப்பட்டவர்.இவர் 14வது மக்களவை உறுப்பினராக தியோகர் மக்களவைத் தொகுதியிலிருந்து தேர்ந்தெடுக்கப்பட்டவர்.

மேற்கோள்கள்

வெளி இணைப்புகள்
Official Video Channel Of Dharmendra Pradhan Ji on Veblr.com
1969 பிறப்புகள்
பாரதிய ஜனதா கட்சி அரசியல்வாதிகள்
மாநிலங்களவை உறுப்பினர்கள்
இந்திய அமைச்சர்கள்
பதினாறாவது மக்களவை அமைச்சர்கள்
இந்திய அமைச்சரவை உறுப்பினர்கள்
ஒடிசா நபர்கள்
18ஆவது மக்களவை உறுப்பினர்கள்
சிங்கப்பூர் துடுப்பாட்ட அணி

சிங்கப்பூர் தேசிய துடுப்பாட்ட அணி சர்வதேச கிரிக்கெட்டில் சிங்கப்பூர் குடியரசை பிரதிநிதித்துவப்படுத்தும் அணியாகும். சிங்கப்பூர் 1974 ஆம் ஆண்டு முதல் சர்வதேச கிரிக்கெட் கவுன்சில் (ICC) இணை உறுப்பினர் ஆகியது. 1983 ஆம் ஆண்டு உருவாக்கப்பட்ட ஆசிய கிரிக்கெட் கவுன்சிலின் முக்கிய உறுப்பினராகவும் இது உள்ளது.

விளையாடிய தொடர்கள்

உலக துடுப்பாட்ட சங்கப்போட்டிகள் 

 2008 ஐந்தாம் பிரிவு : 5 வது இடம் 
 2009 ஆறாம் பிரிவு : சாம்பியன்ஸ் 
 2010 ஐந்தாம் பிரிவு: 4 வது இடம் 
 2012 ஐந்தாம் பிரிவு : சாம்பியன்ஸ் 
 2012 நான்காம் பிரிவு: 3 வது இடம் 
 2014 நான்காம் பிரிவு : 2 வது இடம் 
 2014 மூன்றாம் பிரிவு : 3 வது இடம் 
 2017 மூன்றாம் பிரிவு : 3 வது இடம்

ஐசிசி உலக கோப்பை தகுதிப் போட்டி 

 1979 : முதல் சுற்று  
 1982 : முதல் சுற்று  
 1986 : விலகியது  
 1990 : முதல் சுற்று  
 1994 : 19 வது இடம்  
 1997 : 14 வது இடம்  
 2001 : முதல் சுற்று  
 2005 : தகுதிபெறவில்லை  
 2009 : தகுதிபெறவில்லை   
 2013 : தகுதி பெறவில்லை 
 2018 : தகுதி பெறவில்லை

ஏசிசி பாஸ்ட் டிராக் நாடுகளின் போட்டி தொடர் 

 2004 : 4 வது இடம் 
 2005 : 4 வது இடம் 
 2006 : 3 வது இடம்

ஏசிசி டிராபி 

 1996: முதல் சுற்று  
 1998: முதல் சுற்று  
 2000: முதல் சுற்று 
 2002: முதல் சுற்று  
 2004: முதல் சுற்று  
 2006 : 5 வது இடம்  
 2008 எலைட் : 5 வது இடம் 
 2010 எலைட் : 9 வது இடம்

ஏசிசி பிரீமியர் லீக் 

 2014 எலைட் லீக் : வெற்றியாளர்

ஏசிசி இருபது20 கோப்பை 

 2007 : முதல் சுற்று  
 2009 : 6 வது இடம் 
 2011 : பங்கேற்கவில்லை 
 2013 : 9 வது இடம் 
 2015 : 4 வது இடம்

ஆசிய விளையாட்டுத் தொடர் 

 2010 : விலகியது 
 2014 : பங்கேற்கவில்லை

சாதனைகள்

தனிநபர் அதிகபட்ச ஓட்டங்கள் 

 அர்ஜுன் முத்ரேஜா - 108 vs பெர்முடா, 27 அக்டோபர் 2014 இல் 
 கிறிஸ்டோபர் ஜானிக் - 106 vs மலேசியா 4 செப்டம்பர் 2012 இல் 
 புத்திக மெண்டிஸ் - 103 * vs பஹ்ரைன் 1 செப்டம்பர் 2009 இல்

சிறந்த பந்துவீச்சு 
 முலேவா தர்மிசந்த் - 6/55 vs குயேர்ன்சீ, 29 ஆகஸ்ட் 2009 இல்
 கிறிஸ்டோபர் ஜானிக் - 5/9vs ஆப்கானிஸ்தான், 27 மே 2008ல்  
 அபிராஜ் சிங் - 5/12 vs தன்சானியா, 7 செப்டம்பர் 2012ல்

தற்போதய வீரர்கள்  
 சேத்தன் சூர்யவான்சி ( சி ) 
 ஆஹான் கோபிநாத் ஆச்சார் 
 அரித்ரா தத்தா 
 ரேஸ்ஸா கஸ்னாவி 
 அனந்த கிருஷ்ணா 
 அம்ஜத் மஹ்பூப் 
 அர்ஜுன் முத்ரேஜா 
 அனீஷ் பராம் 
 ஜானக் பிரகாஷ் 
 ரோஹன் ரங்கராஜன் 
 சித்தான்த் 
 மன்ரிப் சிங் 
 அபிராஜ் சிங் 
 கார்த்திக் சுப்பிரமணியன்

மேலும் காண்க 

 சிங்கப்பூர் தேசிய பெண்கள் கிரிக்கெட் அணி

மேற்கோள்கள்

வெளி இணைப்புகள் 

 சிங்கப்பூர் கிரிக்கெட் அசோசியேஷன் அதிகாரப்பூர்வ இணையதளம்  

நாடுகள் வாரியாகத் துடுப்பாட்ட அணிகள்
சிங்கப்பூர்
மைக்கேல் (2019 திரைப்படம்)

மைக்கேல் (Mikhael (film)) இது 2019 ஆம் ஆண்டு மலையாளத்தில் வெளிவந்த அதிரடித் திரைப்படம்  ஆகும். இதன் இயக்குநர் கனிப் அதானி என்பவர் ஆவார். கோபி சுந்தர் இசை அமைத்துள்ள இப்படத்தில் முதன்மை கதாபாத்திரமாக நிவின் பாலி நடித்துள்ளார்.

கதை 
அப்பாவின் செல்ல பிள்ளையான மைக்கேல் நிவின் பாலி சிறுவனாக இருக்கும்போது கார் விபத்தில் அப்பாவை இழக்கிறான். அம்மா வேறு ஒருவரை மணந்துகொள்ளுகிறார். அம்மாவின் மகளான தன் தங்கைக்கு ஊரில் பெரிய பணக்காரரின் மகன் மூலம் தொல்லை வருகிறது. அப்பையனை இப்பெண் தோற்கடிக்கிறாள். தோள்வியைத் தாங்கிக்கொள்ள துணிவில்லாத அப்பையன் பள்ளியின் மேல்கூரைமேலிருந்து குதித்து தற்கொலை செய்துகொள்கிறான். அப்பையனின் அப்பாவும், சித்தப்பாவும் தன் மகனின் ஆத்மா சாந்தியடைய இந்த பெண்ணை தற்கொலை செய்துகொள்ளும்படி தொடர்ந்து வற்புறுத்துகிறார்கள். அவர்களின்  கோர பிடியிலிருந்து மேக்கேல் தன் தங்கையை காப்பாற்றினானா என்பதே கதை.

மேற்கோள்கள்

இந்திய மலையாளத் திரைப்படங்கள்
2019 மலையாளத் திரைப்படங்கள்
யோமடின் (2018 திரைப்படம்)

யோமடின் (Yomeddine) (தமிழ் : தீர்ப்பு நாள்) இது 2018 ஆம் ஆண்டு வெளிவந்த எகிப்திய திரைப்படம் ஆகும். இப்படத்தின் இயக்குநர் அபுபக்கர் சாவ்கி ஆவார். இப்படம் 2018 ஆம் ஆண்டு கான் திரைப்பட விழாவில் முதலில் திரையிடப்பட்டது. அந்த ஆண்டின் அகாதமி விருதுக்கு அனுப்பத் தேர்வு செய்யப்பட்டு பின்னர் அனுப்பப்படவில்லை.

கதை
எகிப்து நாட்டில் தொழுநோயாளிகள் தங்கும் இடத்தில் சிறு பையனை அவனது அப்பா தங்கவைத்துவிட்டுச் செல்லுகிறார். அவன் குணமடைந்த போதும் அவனின் அப்பா வந்து அழைத்துச்செல்லவே இல்லை. அவனின் முகத்தில் தொழுநோயின் தழும்புகளும், மடக்கிய விரல்களையும் கண்டு யாரும் சேர்த்துக்கொள்வதில்லை. அவன் தன்னைப் போன்ற ஒரு பெண்ணை மணமுடிக்கிறான். கொஞ்ச நாட்களிலேயே அவளும் இறந்துவிட தான் இருக்கும் எகிப்தின் வடகோடியிலிருந்து தென்கோடியில் இருக்கும் தனது கிராமத்திற்கு வண்டியில் பயணப்படுகிறான். இவனை அந்த ஊரில் உள்ள சொந்தங்கள் ஏற்றுக்கொண்டாலும் அங்கு இருக்க மனமில்லாமல் ஊரைவிட்டு வெளியேருகிறான்.

மேலும் பார்க்க

மேற்கோள்கள்

2018 திரைப்படங்கள்
மகேந்திரநாத் பாண்டே

மகேந்திரநாத் பாண்டே (Mahendra Nath Pandey) (பிறப்பு: 15 அக்டோபர் 1957), பாரதிய ஜனதா கட்சியின் சார்பாக உத்தரப் பிரதேச மாநிலத்தின் சந்தௌலி மக்களவைத் தொகுதியிலிருந்து, இந்திய நாடாளுமன்ற மக்களவைக்கு 2014 மற்றும் 2019 ஆண்டுகளில் தேர்ந்தெடுக்கப்பட்டவர். இவர் சூலை 2021 முதல் கனரகத் தொழில்கள் அமைச்சராக உள்ளார்.
 
உத்தரப் பிரதேச மாநில பாரதிய ஜனதா கட்சியின் மாநிலத் தலைவராக பணியாற்றியவர்.

இவர் நரேந்திர மோதியின் முதல் அமைச்சரவையில், 2016 - 2017 காலத்தில் மனிதவள மேம்பாட்டு அமைச்சகத்தில், இராஜங்க அமைச்சரவாக இருந்தவர். 
 
பின்னர்  நரேந்திர மோதியின் இரண்டாம் அமைச்சரவையில், திறன் மேம்பாடு மற்றும் தொழில்முனைவு அமைச்சகத்தின் காபினெட் அமைச்சராக 31 மே 2019 அன்று நியமிக்கப்பட்டார்.

மேற்கோள்கள்

1957 பிறப்புகள்
பாரதிய ஜனதா கட்சி அரசியல்வாதிகள்
16வது மக்களவை உறுப்பினர்கள்
17வது மக்களவை உறுப்பினர்கள்
இந்திய அமைச்சர்கள்
உத்தரப் பிரதேச அரசியல்வாதிகள்
இந்திய அமைச்சரவை உறுப்பினர்கள்
கிரண் ரிஜிஜூ

கிரண் ரிஜிஜூ (Kiren Rijiju, பிறப்பு: 19 நவம்பர் 1971) என்பவர் அருணாச்சலப் பிரதேச மாநில வழக்கறிஞரும், பாரதிய ஜனதா கட்சியைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். சட்ட அமைச்சகராக இருந்த இவர் 18 மே 2023 அன்று புவி அறிவியல் அமைச்சராக மாற்றப்பட்டார்.

இளமைக் காலம் 
இவர் நவம்பர் 19, 1971 ஆம் ஆண்டு அருணாச்சல பிரதேச மாநிலத்தின், மேற்கு காமெங் மாவட்டத்தில் உள்ள நப்ரா அருகிலுள்ள நாகுவில் பிறந்தார். இவரது தந்தை சிறீ ரிஞ்சின் கரு மற்றும் தாயார் சிரை ரிஜிஜூ ஆகியோர் ஆவர். இவர் தில்லி பல்கலைக்கழகத்தின், ஹன்ஸ்ராஜ் கல்லூரியில் பட்டப்படிப்பையும், மற்றும் கேம்பஸ் சட்ட மையத்தில் சட்டப்படிப்பையும் முடித்தார்.

அரசியல் வாழ்க்கை 
கிரண் ரிஜிஜூ 2014 ஆம் ஆண்டு நடந்த மக்களவைத் தேர்தலில், மேற்கு அருணாச்சலம் மக்களவைத் தொகுதியில், பாஜக சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். பின்னர் நரேந்திர மோதியின் முதல் அமைச்சரவையில் உள்துறை அமைச்சகத்தின் தனிப்பொறுப்புடன் கூடிய இணை அமைச்சராக பொறுப்பு வகித்தார். பின்னர் 2019 ஆம் ஆண்டு நடந்த மக்களவைத் தேர்தலில், அதே தொகுதியில் போட்டியிட்டு, வெற்றிபெற்றார். பின்னர் மே 2019 ஆம் ஆண்டு முதல் நரேந்திர மோதியின் இரண்டாம் அமைச்சரவையில் இளைஞர் நலம் மற்றும்  விளையாட்டுத் துறை இணையமைச்சராகப் (தனிப்பொறுப்பு) பதவி வகிக்கின்றார்.

மேற்கோள்கள்

வெளி இணைப்புகள் 
 Website of Kiren Rijiju
 
 Official biographical sketch in Parliament of India website

1951 பிறப்புகள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
16வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
17வது மக்களவை உறுப்பினர்கள்
இந்திய அமைச்சரவை உறுப்பினர்கள்
18ஆவது மக்களவை உறுப்பினர்கள்
மாங்கனோசைட்டு

மாங்கனோசைட்டு (Manganosite) என்பது MnO  என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை கனிமமாகும். மாங்கனீசு(II) ஆக்சைடு என்ற சேர்மத்தால் இக்கனிமம் ஆக்கப்பட்டுள்ளது. முதன்முதலில் 1817 ஆம் ஆண்டு செருமனியிலுள்ள சேக்சோனி மாநிலத்தின் ஆர்சு மலைகளில் மாங்கனோசைட்டு கண்டறியப்பட்டு விவரிக்கப்பட்டது . சுவீடனின் லேங்பேன், நார்துமார்க் என்ற சுரங்கப்பகுதியிலும் அமெரிக்காவின் நியூ செர்சியிலுள்ள பிராங்க்ளின் சுரங்கத்திலும், சப்பான், கிர்கிசுத்தான், மேற்கு ஆப்பிரிக்காவின் புர்கினோ பாசோ போன்ற இடங்களிலும் இக்கனிமம் கிடைப்பதாக அறியப்படுகிறது .   

பன்னாட்டு கனிமவியல் சங்கம் மாங்கனோசைட்டு Mng என்ற குறியீட்டால் அடையாளப்படுத்துகிறது.

பொதுவாக மாங்கனீசு பாறை முடிச்சுகளில் மாங்கனோசைட்டு தோன்றுகிறது. ரோடோகுரோசைட்டு போன்ற மாங்கனீசு கனிமங்கள் குறைவு ஆக்சிசன் வளருருமாற்றத்தின் போதும், நீர்வெப்ப உருமாற்றத்தின் போதும் மாங்கனோசைட்டாக மாற்றமடைகின்றன ref name=Handbook/>.

மேற்கோள்கள் 

ஆக்சைடு கனிமங்கள்
கனசதுரக் கனிமங்கள்
மாங்கனீசு(II) கனிமங்கள்
பிரகலாத ஜோஷி

பிரல்ஹாத் ஜோஷி (Pralhad Joshi) (பிறப்பு:27 நவம்பர் 1962), கர்நாடக மாநில பாரதிய ஜனதா கட்சியின் முன்னாள் மாநிலத் தலைவரும், 2009, 2014 மற்றும் 2019 ஆண்டுகளில் தார்வாடு மக்களவைத் தொகுதிலிருந்து மூன்று முறை தேர்ந்தெடுக்கப்பட்ட  மக்களவை உறுப்பினரும் ஆவார்.

31 மே 2019 அன்று பிரல்ஹாத் ஜோஷி, நரேந்திர மோதியின் இரண்டாம் அமைச்சரவையில் |நாடாளுமன்ற விவகாரங்கள் அமைச்சகம், சுரங்கங்கள் அமைச்சகம்  மற்றும்  நிலக்கரி அமைச்சகம் ஆகியவற்றின் மூத்த அமைச்சராக பதவி வகித்து வருகிறார்.

மேற்கோள்கள்

வெளி இணைப்புகள்
 Members of Fourteenth Lok Sabha - Parliament of India website

பதினேழாவது மக்களவை
15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
கர்நாடக அரசியல்வாதிகள்
1962 பிறப்புகள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
இந்திய அமைச்சரவை உறுப்பினர்கள்
4-ஐதராக்சி-2-ஆக்சோபெண்டேனாயிக் அமிலம்

4-ஐதராக்சி-2-ஆக்சோபெண்டேனாயிக் அமிலம் (4-Hydroxy-2-oxopentanoaic acid) என்பது C5H8O4  என்ற மூலக்கூற்று வாய்ப்பாட்டால் விவரிக்கப்படும் ஓரு கரிம வேதியியல் சேர்மமாகும். 4-ஐதராக்சி-2-ஆக்சோவேலரேட்டு என்ற பெயராலும் இச்சேர்மம் அறியப்படுகிறது. 4-ஆக்சலோகுரோட்டோனேட்டை 4-ஆக்சலோகுரோட்டோனேட்டு டிகார்பாக்சிலேசு என்ற நொதியைப் பயன்படுத்தி கார்பாக்சில் நீக்கம் செய்வதன் மூலமாக இச்சேர்மத்தைத் தயாரிக்க இயலும். மேலும் இச்சேர்மத்தை 4-ஐதராக்சி-2-ஆக்சோவேலரேட்டு ஆல்டோலேசு என்ற நொதியைப் பயன்படுத்தி தரங்குறைப்பு வினைக்கு உள்ளாக்கி அசிட்டால்டிகைடு மற்றும் பைருவேட்டு சேர்மங்களாக மாற்றலாம். தலைகீழாக 2-ஆக்சோபெண்ட்-4-ஈனோயேட்டு ஐதரேட்டேசு என்ற நொதியைப் பயன்படுத்தி   வினையான நீர்நீக்க வினை மூலம் 2-ஆக்சோபெண்ட்-4-ஈனோயேட்டும் தயாரிக்கலாம்.

மேற்கோள்கள் 

கீட்டோன்கள்
ஐதராக்சி அமிலங்கள்
ஆல்பா-கீட்டோ அமிலங்கள்
இரண்டாம்நிலை ஆல்ககால்கள்
உலக பார்வையற்றோர் துடுப்பாட்ட அவை

உலக பார்வையற்றோர் துடுப்பாட்ட அவை (WBCC) என்பது பார்வையற்றோர் துடுப்பாட்டத்தை  நிர்வகிக்க உருவாக்கப்பட்ட அவை ஆகும். இந்த அவை 1996ல் புது டெல்லியில் நடந்த கூட்டத்தில் பார்வையற்றோர் துடுப்பாட்டத்தை ஊக்குவிக்கவும் நிர்வகிக்கவும் உருவாக்கப்பட்டது. ஜார்ஜ் ஆபிரகாம் இந்த அவையின் முதல் தலைவர் ஆவார்.

முழு உறுப்பினர்கள் 

 ஆஸ்திரேலியா 
 வங்கதேசம் 
 இங்கிலாந்து 
 இந்தியா - (CABI) 
 நேபாள் 
 நியூசிலாந்து 
 பாகிஸ்தான் - (PBCC) 
 தென் ஆப்பிரிக்கா 
 இலங்கை 
 மேற்கிந்திய தீவுகள்

தற்போதைய அலுவலக ஊழியர்கள் 

 சையத் சுல்தான் ஷா (பாக்கித்தான்); தலைவர் 
 மஹான்டேஷ் ஜி.கே (இந்தியா); முதல் துணை தலைவர் 
 சுமால் ஆலன் (தென்னாப்பிரிக்கா); இரண்டாவது துணை தலைவர் 
 ரேமண்ட் மாக்ஸ்லி (ஆஸ்திரேலியா); பொது செயலாளர் 
 அர்மண்ட் பாம் (தென்னாப்பிரிக்கா); தொழில்நுட்ப இயக்குநர் 
 பீட்டர் சக் (இங்கிலாந்து); நிதி இயக்குநர் 
 ரோரி ஃபீல்டு (இங்கிலாந்து); உலகளாவிய வளர்ச்சி இயக்குநர் 
 நாகேஷ் எஸ்.பி. (இந்தியா); நிதி திரட்டலுக்கான இயக்குநர்

குழு 

 பீட்டர் டொனோவன் (தலைவர்) 
 டிம் குட்ரிட்ஜ் (துணை தலைவர்) 
 ஜெஃப் ஸ்மித் (பொது செயலாளர்) 
 அலிஸ்டர் சைமன்ட்சென் (வளர்ச்சி மற்றும் நிதியுதவி) 
 முரளி ரங்கநாதன் (பொருளாளர்)

உலக பார்வையற்றோர் துடுப்பாட்ட அவையின் தலைவர்கள் 

 ஜார்ஜ் ஆபிரகாம் (நிறுவனர் மற்றும் தலைவர்) 1996 - 2004 
 பீட்டர் டொனோவன் (தலைவர்) 2004 - தற்போது

குறிப்புகள்

வெளி இணைப்புகள் 

 

விளையாட்டு அமைப்புகள்
நிரஞ்சன் ஜோதி

நிரஞ்சன் ஜோதி (Niranjan Jyoti) (பிறப்பு:1967), ஹரி கதா காலட்சேபம் செய்பவரான இவர் பொதுவாக சாத்வி நிரஞ்சன் ஜோதி என அறியப்படுகிறார். பாரதிய ஜனதா கட்சியை சேர்ந்த இவர் 2014 மற்றும் 2019களில்,  பதினாறாவது மக்களவை மற்றும் பதினேழாவது மக்களவைக்கு உத்தரப் பிரதேசத்தின்  பதேப்பூர் மக்களவைத் தொகுதியிலிருந்து தேர்ந்தெடுக்கப்பட்டார். 
   
இவர் நரேந்திர மோதியின் முதல் அமைச்சரவையில், உணவு பதப்படுத்தும் தொழில் துறையில் இணை அமைச்சராக பதவி வகித்தவர். பின்னர் மீண்டும் மே, 2019-இல் நரேந்திர மோதியின் இரண்டாம் அமைச்சரவையில் ஊரக வளர்ச்சித் துறை இணை அமைச்சராக நியமிக்கப்பட்டார்.

மேற்கோள்கள்

16வது மக்களவை உறுப்பினர்கள்
உத்தரப் பிரதேச அரசியல்வாதிகள்
பாரதிய ஜனதா கட்சி அரசியல்வாதிகள்
1967 பிறப்புகள்
17வது மக்களவை உறுப்பினர்கள்
தமிழ்த்தாய் வாழ்த்து (புதுச்சேரி)

வாழ்வினில் செம்மையைச் செய்பவள் நீயே அல்லது புதுவையின் தமிழ்த் தாய் வாழ்த்து (அன்னை தமிழை பிரார்த்திப்பது) என்பது புதுச்சேரியின் மாநிலப் பாடல் ஆகும். இந்த பாடலை பிரபல கவிஞர் பாரதிதாசன் எழுதியிருந்தார்.  இவர் எழுதிய இசை அமுது என்னும் பாடல் தொகுப்பிலுள்ள இரண்டாம் பகுதியின் முதல் பாடல் இதுவாகும்.

1991 ஆம் ஆண்டில், இசையமைப்பாளர் எல். கிருஷ்ணன் இப்பாடலுக்கு இசையமைத்தார்.  பொதுவாக புதுச்சேரி அரசின் அதிகாரப்பூர்வ விழாக்கள் இந்த பாடலுடன் தொடங்கி இந்திய தேசிய கீதத்துடன் முடிவடையும்.

பாடல் வரிகள் 
 வாழ்வினில் செம்மையைச் செய்பவள் நீயே
 மாண்புகழ் நீயே என் தமிழ்த் தாயே
 வீழ்வாரை வீழாது காப்பவள் நீயே!
 வீரனின் வீரமும், வெற்றியும் நீயே!
 தாழ்ந்திடு நிலையினில் உனைவிடுப் பேனோ
 தமிழன் எந்நாளும் தலைகுனி வேனோ
 சூழ்ந்தின்பம் நல்கிடும் பைந்தமிழ் அன்னாய்
 தோன்றுடல் நின்உயிர் நான்மறப் பேனோ?
 செந்தமிழே உயிரே நறுந் தேனே
 செயலினை மூச்சினை உனக்களித் தேனே
 நைந்தா யெனில்நைந்து போகுமென் வாழ்வு
 நன்னிலை உனக்கெனில் எனக்குந் தானே!
 முந்திய நாளினில் அறிவும் இலாது
 மொய்த்தநன் மனிதராம் புதுப்புனல் மீது
 செந்தாமரைக் காடு பூத்தது போலே
 செழித்த என் தமிழே ஒளியே வாழி!
 செழித்த என் தமிழே ஒளியே வாழி!
 செழித்த என் தமிழே ஒளியே வாழி!

பாடல் விளக்கம் 
வாழ்க்கையை நேர்மையானதாக, அழகானதாகச் செய்பவள் நீயே. நிறைவான புகழுக்குரியவள் நீயே என் தமிழ்த் தாயே! வாழ்வினில் தமிழரைத் தாழாது காப்பவள் நீதான். வீரனுக்குள் இருக்கும் திறனும், அவனது வெற்றிக்குக் காரணமும் நீதான். நான் தாழ்ந்த நிலையில் இருந்தாலும் உன்னை விட்டுப்பிரியமாட்டேன். தமிழன் நான் என்றும் தலைகுனிய மாட்டேன். எனைச் சூழ நின்று எனக்கு இன்பத் தரும் தாயே, என் உடலுக்குள் உயிராய் இருக்கும் உனை மறக்கமாட்டேன். பெருமைமிகு தமிழே, என்னுயிரே, தேனே, எனது செயலும் உயிரும் உன்னைச் சார்ந்தே இயங்கும். நீ சிதைந்து போனால் நானும் சிதைவேன்; நல்லநிலையடைந்தால் நானும் நல்லநிலையடைவேன். களங்கமற்ற புது நீர்நிலை போன்ற தொன்மையான நல்ல மாந்தர் கூட்டத்தில் செந்தாமரை செழித்து வளர்ந்தது போல் வளர்ந்து செழித்த என் தமிழே வாழ்க! ஒளியான தமிழே நீ வாழ்க!

குறிப்புகள் 

புதுச்சேரி
தமிழ்த்தாய்
பாடல்கள்
மொழி அடையாளங்கள்
தமிழ்ப் பாடல்கள்
இந்திய மாநிலப் பண்கள்
திருக்கருக்காவூர்

திருக்கருக்காவூர் தமிழ்நாட்டின் தஞ்சாவூர் மாவட்டத்தில் அமைந்துள்ள பாபநாசம் தாலுக்காவின் அம்மாபேட்டை ஊராட்சி ஒன்றியத்தில் உள்ள ஒரு கிராமம் ஆகும்.

அமைவிடம் 
தஞ்சாவூர் மாவட்டத் தலைநகரான தஞ்சாவூரில் இருந்து கிழக்கே 19 கிலோ மீட்டர் தூரத்திலும்,  ஊராட்சி ஒன்றியமான அம்மாபேட்டையில் இருந்து 7 கிலோ மீட்டர் தொலைவிலும் திருக்கருக்காவூர் அமைந்துள்ளது.

மக்கள்தொகை 
2011-ஆம் ஆண்டு மக்கள் தொகை கணக்கெடுப்பின்படி இந்த கிராமம் 474 வீடுகளும், 1872  மக்கள்தொகையும் கொண்டுள்ளது. இதில் 932 ஆண்களும் 940 பெண்களும் அடங்குவர். இந்த ஊரின் கல்வியறிவு விகிதம் 71.8 % ஆகும். இங்கு பட்டியல் இனத்தவர்கள் 36.86% ஆக உள்ளது, இந்த பட்டியல் இனத்தவர்கள் மக்கள் தொகை 690 ஆகும். திருக்கருக்காவூரின் பாலின விகிதம் 1009 ஆக உள்ளது.

முக்கிய தலங்கள் 
திருக்கருக்காவூரில் புகழ்பெற்ற கர்ப்பரட்சகாம்பிகை கோவில் உள்ளது. ஊர்த்தவ மகரிஷியின் சாபத்தால் நித்துவரின் மனைவி வேதிகைக்கு ஏற்பட்ட கருச்சிதைவை இறைவன் மருத்துவம் பார்த்து அவள் கருவைக் காப்பாற்றிய தலம் இது. திருக்களாவூர் என மக்களால் பொதுவாக அழைக்கப்பெறும் இந்த தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. தேவாரப்பாடல் பெற்ற சோழநாட்டு காவிரி தென்கரைத் திருத்தலங்களில் திருக்கருக்காவூரும் ஒன்று.

போக்குவரத்து 
திருக்கருக்காவூருக்கு அருகாமையில் உள்ள தொடர்வண்டி நிலையமான பாபநாசம் தொடர்வண்டி நிலையம், இவ்வூரில் இருந்து 7 கிலோ மீட்டர் தொலைவில் உள்ளது.

இவற்றையும் காண்க 
 அம்மாபேட்டை ஊராட்சி ஒன்றியம்

குறிப்புகள் 

தஞ்சாவூர் மாவட்டத்திலுள்ள கிராமங்கள்
1876-79 வட சீனப்பஞ்சம்

1876-79 ஆம் ஆண்டின் வட சீனப் பஞ்சம் சீனாவில் சிங் வம்சத்தின் ஆட்சியின் போது நடந்தது. இந்த வறட்சி 1875 ஆம் ஆண்டில் வட சீனாவில் தொடங்கியது, அடுத்தடுத்த ஆண்டுகளில் பயிர்கள் வளர்ச்சியின்றி இருந்ததால் மிகப்பெரிய பஞ்சமாக வெடித்தது. சான்ஸி, ஜிலி, ஹெய்நான், சாங்டோங் மற்றும் ஜியாங்சு மாவட்டத்தின் வடக்குப் பகுதிகள் இப்பஞ்சத்தில் பாதிக்கப்பட்ட இடங்கள். பஞ்சத்தால் பாதிக்கப்பட்ட ஐந்து மாகாணங்களில் மொத்த மக்கள்தொகையான 108 மில்லியன் மக்களில் 9-13 மில்லியன் மக்கள் இறந்தனர்.

இப்பஞ்சத்தை ஏற்படுத்திய கடும் வறட்சி என்சோ எனப்படும் எல் நினோ-தென் அலைவின் தாக்கத்தால் ஏற்படுத்தப்பட்டது.

பஞ்சம் மற்றும் நிவாரண முயற்சிகள் 
பிரித்தானிய மதப் போதகரான டிமோதி ரிச்சர்ட் முதன்முதலில் 1876 கோடைகாலத்தில் சாங்டோங்கில் வறட்சி காரணமாக ஏற்பட்டுள்ள பஞ்சத்திற்கு சர்வதேச கவனத்தை ஈர்த்தார். ஷாங்காயில் உள்ள வெளிநாட்டு சமூகத்தினரிடம் பாதிக்கப்பட்டவர்களுக்கு உதவ அவர் பணம் வசூலித்தார். மார்ச் 1877 இல், சாண்டோங் பஞ்சம் நிவாரண குழுவானது இராஜதந்திரிகள், வணிகர்கள், மற்றும் புராட்டஸ்டன்ட் மற்றும் ரோமன் கத்தோலிக்க மதப் போதகர்களின் பங்கேற்புடன் நிறுவப்பட்டது. 

அண்டை மாகாணமான சான்சி மாகாணத்தில் வறட்சி நிலைமைகள் சான்டோங்கை விட மோசமடைந்துள்ளன என்பது ரிச்சார்டுக்கு தெரியவந்தது. 1878 ஆம் ஆண்டின் முற்பகுதியில் ரிச்சர்ட் சான்சிக்கு பயணித்தார். அவரது "பஞ்சம் நாட்குறிப்பு" சூழ்நிலைகளை விவரிக்கிறது. "மக்கள் தங்கள் மனைவிகளையும், மகள்களையும் விற்றனர், வேர்கள், அழுகிய உடல்கள், இலைகள் ஆகியவற்றை சாப்பிடுகின்றனர் என விவரிக்கிறார்.

பஞ்சத்தில் மிகுந்த பாதிப்பிற்கு உள்ளான மாகாணம் சான்சி. சான்சியின் மொத்த மக்கட்தொகையான 15 மில்லியன் மக்களில் 5.5 மில்லியன் மக்கள் இறந்ததாக மதிப்பிடப்பட்டுள்ளது. தொலைதூரத்தில் இருக்கும் மாவட்டங்கள் மற்றும் அணுக முடியாத கிராமப்புற மாவட்டங்களில் பெரும்பாலானவை பாதிக்கப்பட்டன.

பஞ்சத்தை எதிர்த்துப் போராட நன்கொடை வேண்டி ஒரு சர்வதேச வலைப்பின்னல் அமைக்கப்பட்டது. இந்த வலைப்பின்னல்களுக்கு பெரும்பாலான நிதி இங்கிலாந்து மற்றும் அந்நிய நாடுகளுடன் வைத்திருந்த வணிகத்தின் மூலம் திரட்டப்பட்டது.  இந்த முயற்சியால் 204,000 வெள்ளி டால்சு (நாணயங்கள்) திரட்டப்பட்டன. இது 2012 ஆம் ஆண்டில் $7–10 மில்லியனுக்கு சமமானதாகும். ரோமன் கத்தோலிக்கர்கள் குறைந்தது 125,000 டால்சுவை (சுமார் $5 மில்லியன்) திரட்டினர்.

மழை 
1879 ஆம் ஆண்டு ஜூன் மாதம் பஞ்சம் இருந்த பகுதிகளில் கடுமையான மழை பெய்ததால், பயிர் அறுவடை செய்யப்பட்டு பஞ்சம் முடிவுக்கு கொண்டுவரப்பட்டது.

குறிப்புகள்

மேலும் படிக்க 

 டேவிஸ், மைக் (2003). லேட் விக்டோரியன் ஹோலோகாஸ்ட்ஸ் : எல் நினோ ஃபெமைன்சு அண்ட் தி மேக்கிங் ஆப் தி தேர்ட்டு வேர்ல்ட் . லண்டன்: வெர்சோ. ஐஎஸ்பிஎன்    978-1859843826  . 
 光绪 年年 (1876-1879) 华北 的 大 ஹான்-வை ஹோ (何汉威).

பஞ்சங்கள்
சீனாவில் இயற்கை அழிவுகள்‎
சரசவியா விருதுகள்

சரசவியா விருதுகள் சின்கள மொழி திரையில் செயல்படுவோர்க்கு வழங்கப்படும் விருதுகளாகும். இது சரசவியா வார இதழ், லேக் ஹவுஸ் எனப்படும் சிலோன் பத்திரிக்கை நிறுவனம் ஆகியவை இணைந்து வருடாவருடம் வழங்குகின்றன.  இந்த விருதுகள் முதன்முதலில் 1964 ஆம் ஆண்டில் வழங்கப்பட தொடங்கியது.

தற்போதைய விருதுகள் 
2004 ஆம் ஆண்டில், மொத்தம் 12 முக்கிய விருதுகளுடன் மொத்தம் 33 விருதுகள் வழங்கப்படும். இருப்பினும், இது ஆண்டுதோறும் மாறுபடுகிறது. இங்கு வழங்கப்பயும் விருதுகளின் பட்டியல் கீழ்வருமாறு:

முக்கிய விருதுகள் 

 சிறந்த படம் 
 சிறந்த இயக்குநர் 
 சிறந்த நடிகர் 
 சிறந்த நடிகை 
 சிறந்த துணை நடிகர் 
 சிறந்த துணை நடிகை 
 சிறந்த வளரும் நடிகர் 
 சிறந்த வளரும் நடிகை 
 சிறந்த இசை 
 சிறந்த ஆண் பாடகர் 
 சிறந்த பெண் பாடகர் 
 சிறந்த பாடலாசிரியர்

மக்களின் வாக்கு அடிப்படையிலான விருதுகள் 

 சிறந்த பிரபல நடிகர் 
 சிறந்த பிரபல நடிகை 
 சிறந்த பிரபலமான திரைப்படம்

தொழில்நுட்ப விருதுகள் 

 சிறந்த தயாரிப்பு வடிவமைப்பு 
 சிறந்த ஒளிப்பதிவு 
 சிறந்த படத்தொகுப்பு 
 சிறந்த திரைக்கதை 
 சிறந்த ஒலி 
 சிறந்த ஒப்பனை

வாழ்நாள் விருதுகள் 

 ராணா திசாரா விருதுகள்

சிறப்பு விருதுகள் 

 ரணபால போதிநாகொட நினைவு இலக்கிய விருதுகள் 
 சிறப்பு ஜூரி விருதுகள் 
 பிற சிறப்பு விருதுகள் 
 லெஸ்டர் ஜேம்ஸ் பீயரிஸ் விருதுகள்

திறமை விருதுகள் 

 மெரிட் விருதுகள்

குறிப்புகள் 

இலங்கைத் திரைப்படத்துறை
இலங்கை விருதுகள்
சீன மக்கள் குடியரசின் உச்ச மக்கள் நீதிமன்றம்

சீன உச்சநீதிமன்றம் (சீனம்: 最高人民法院; ) சீனா தலைநகர் பெய்ஜிங் இல் இயங்கி வரும் நாட்டின் மிக உயர்ந்த நீதிமன்றம் ஆகும். இது  சீன அரசியலமைப்புச் சட்டம் படி இயங்கி வருகின்றது. 1949 அக்டோபர் 22 முதல் செயல்படுகிறது.

அமைப்பு
சீன உச்ச நீதிமன்றம் பிரித்தானிய பொது சட்ட மரபுகள் மற்றும் போர்த்துகீசியம் சிவில் சட்ட மரபுகளின் அடிப்படையில் முறையான நீதி முறைமைகள் அடிப்படையாக கொண்டு தீர்ப்புகள் வழங்கப்படுகின்றன. தற்போது தலைமை நீதிபயாக ஜூ கியாங்  பதவி வகிக்கிறார். சீன ஆட்சிக்கு உட்பட்ட, ஆனால் தன்னாட்சி உடைய ஹொங்கொங், மக்காவு ஆகியவை இதற்கு கட்டுப்பட்டவை அல்ல. இதுவே அதி உயிர் நீதிமன்றமாக இருந்தாலும், இதன் முடிவுகள் தேசிய மக்கள் பேராயம் மாற்றியமைக்கப்படக் கூடியவை. மேலும், பல அரசியல் வழக்குகளில் சீனப் பொதுவுடமைக் கட்சியின் தலையீடு உள்ளது.

சான்றுகள்

மேற்கோள்கள்
 சீன உச்சநீதிமன்றம் இணையதளம் 
 சீன உச்சநீதிமன்றம் அமைவிடம்

உச்ச நீதிமன்றங்கள்
சீனாவில் சட்டம்
அனகோண்டா (திரைப்படம்)

அனகோண்டா என்பது 1997ல் வெளிவந்த  அமெரிக்க திகில் சாகச நடவடிக்கை திரைப்படமாகும். லூயிஸ் லோசா இயக்கிய இப்படத்தில் ஜெனிபர் லோபஸ், ஐஸ் கியூப், ஜான் வொயிட், எரிக் ஸ்டோல்ட்ஸ், ஜொனாதன் ஹைட் மற்றும் ஓவன் வில்சன் ஆகியோர் நடித்துள்ளனர்.

இந்தத் திரைப்படம் கலவையான விமர்சனங்களைப் பெற்றது, ஆனால் வசூல் ரீதியாக வெற்றி பெற்றது. இப்படத்தின் வெற்றியின் காரணமாக இப்படத்திற்கு தொடர்ச்சி படங்களும் வெளியிடப்பட்டன.

வரவேற்பு 
அனகோண்டா திரைப்படம் பொதுவாக எதிர்மறையான விமர்சனங்களையே பெற்றது. சில விமர்சகர்கள் திரைப்படத்தின் கிராப்பிக்ஸ், காட்சியமைப்பு மற்றும் நகைச்சுவைகளை புகழ்ந்தனர், ஆனால் பலர் "மறக்க கூடிய" கதாப்பாத்திரங்கள், தவறுகள் மற்றும் மோசமான தொடக்கத்தை விமர்சித்தனர்.

அழுகிய தக்காளிகள், 50 பேரின் மதிப்பீட்டை அடிப்படையாகக் கொண்டு 40% ஒரு "அழுகிய" மதிப்பீட்டைக் கொண்டுள்ளது. மெட்டாகிரிடிக் , இந்த திரைப்படத்திற்கு 100 இல் 37 மதிப்பென் மட்டுமே வழங்கியுள்ளது.

விருதுகள் மற்றும் பரிந்துரைகள்

வசூல் 
இந்த படம் முதல் வார இறுதியில் $ 16.6 மில்லியனுடன்  முதல் இடத்தை பிடித்தது, மேலும் அடுத்த வாரமும் தொடர்ந்து முதலிடத்தை தக்கவைத்திருந்தது. மொத்தத்தில், அனகோண்டா உலகளவில் $ 136.8 மில்லியன் வசூல் செய்திருந்தது. இது அதன் பட்ஜெட் ஆன $ 45 மில்லியனை விட மூன்று மடங்கு அதிகமான வசூலை ஈட்டியது.

குறிப்புகள்

வெளி இணைப்புகள் 

     
    
 

கொலம்பியா பிக்சர்ஸ் திரைப்படங்கள்
எசுப்பானிய மொழித் திரைப்படங்கள்
ஆங்கிலத் திரைப்படங்கள்
அமெரிக்கத் திரைப்படங்கள்
1997 திரைப்படங்கள்
மோசமான நடிகருக்கான தங்க ராஸ்பெரி விருது

மோசமான நடிகருக்கான தங்க ராஸ்பெரி விருது வருடாந்திர தங்க ராஸ்பெரி விருதுகளில் ஒரு விருதாகும். விழாவின் முந்தைய ஆண்டின் மிக மோசமான நடிகருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.

அதிக முறை இவ்விருதை பெற்றவர்கள் 

4 வெற்றிகள் 

 சில்வெஸ்டர் ஸ்டாலோன்

3 வெற்றிகள் 

 கெவின் காஸ்ட்னர் 
 ஆடம் சேண்ட்லர்

2 வெற்றிகள் 

 பாலி ஷோர்

அதிக முறை இவ்விருதுக்கு பரிந்துரைக்கப்பட்டவர்கள் 

14 முறை
சில்வெஸ்டர் ஸ்டாலோன்

11 முறை
அடம் சான்ட்லர்

7 முறை
கெவின் கோஸ்ட்னர்

6 முறை   
ஜான் ட்ரவொல்டா

5 முறை
நிக்கோலசு கேஜ்
எடி மர்பி
   
4 முறை
பென் அப்பிலெக் 
ஜானி டெப் 
அர்னால்ட் ஸ்க்வார்ஜென்னெக்கர் 
புருஸ் வில்லிஸ்
   
3 முறை
டாம் க்ரூய்ஸ்
வில் ஃபெர்ரல்
அஷ்டன் கட்சர்
கியேனூ ரிவீசு
பர்ட் ரெனால்ட்சு
ஸ்டீவன் சீகல்

2 முறை
கிரிஸ்டோபர் அட்கின்ஸ்
ஜெரார்ட் பட்லர்
அன்ட்ரூ டைசு கிளே 
ஜெமி டொர்னன்
கியூபா குட்டிங் ஜூனியர்
மைக் மையர்ஸ்
ஜட் நெல்சன்
ரையன் ஓ நீல்
அல் பாசினோ
ராபர்ட் பட்டின்சன்
பிரின்ஸ்
ராப் சிகிநைடர்
பாலி சோர்
பென் ஸ்டீல்லர்
 மார்க் வால்பெர்க்

அமெரிக்க ஜனாதிபதி - மோசமான நடிகர் 
அமெரிக்க ஜனாதிபதியாக உள்ள டொனால்ட் டிரம்ப் 39ஆவது தங்க ராஸ்பெரி விருதுகள் விழாவில் மோசமான நடிகர் விருதைப் பெற்றுள்ளார். இவர் பேரன்ஹீட் 11/9 மற்றும் டெத் ஆப் தி நேஷன் ஆகிய படத்திற்காக இவ்விருதைப் பெற்றார். இவர் 1991ல் மோசமான துணை நடிகருக்கான தங்க ராஸ்பெரி விருது பெற்றுள்ளார் என்பது குறிப்பிடத்தக்கது.

மேற்கோள்கள் 

தங்க ராஸ்பெரி விருது
பெனடிக்ட் ஜான் பிரான்சிஸ்

பெனடிக்ட் ஜான் பிரான்சிஸ் (பிறப்பு 3 மே 1972) விருதுகளை பெற்ற மேடை நடிகர் மற்றும் இயக்குநர் ஆவார். இவர் ஐக்கிய இராச்சியத்தில் உள்ள வின்செஸ்டர் நகரைச் சேர்ந்தவர்.

ஆரம்ப வாழ்க்கை
பெனடிக்ட் ஜான் பிரான்சிஸ் 1972 ஆம் ஆண்டு மே மாதம் மூன்றாம் நாள் இலண்டனில் உள்ள இஸ்ல்வொர்த் என்ற நகரத்தில் பிறந்தார். இவரின் பெற்றோர்கள் சேலி மற்றும் ஜெமி பிரான்சிஸ் ஆவர். ஜானின் எட்டாவது வயதில் இவரின் பெற்றோர்கள் விவாகரத்து பெற்று பிரிந்தனர். ஜானின் தாய் ஆலன் பால் லீவி என்பவரை திருமணம் செய்து கொண்டு பிரான்ஸ் நாட்டில் உள்ள பாரிஸ் நகருக்கு குடியேறினார். ஜானின் தந்தை நியூசிலாந்து நாட்டிற்கு சென்று அங்கு ஒரு வானூர்தி நிறுவனத்தில் 1994 ஆம் ஆண்டு அவர் இறக்கும் வரை பணியாற்றி வந்தார். ஜான் பிரான்ஸ் பல பள்ளிகளில் படித்தார். இதில் பாரிஸ் ஆங்கில பள்ளியும் அடங்கும்.

மேற்கோள்கள்

வாழும் நபர்கள்
1972 பிறப்புகள்
வீரேந்திர குமார் காதிக்

வீரேந்திர குமார் காதிக் (Dr. Virendra Kumar Khatik)  (பிறப்பு:27 பிப்ரவரி 1954)  பாரதிய ஜனதா கட்சியின்  தலித் அரசியல்வாதியான இவர் இந்தியாவின் 12, 13, 14, 15, 16 மற்றும் 17வது நாடாளுமன்ற மக்களவை உறுப்பினராக, 1996 முதல் 2019 முடிய, மத்தியப் பிரதேச மாநிலத்தின் சாகர் மக்களவைத் தொகுதி மற்றும் திக்கம்கர் மக்களவைத் தொகுதியிலிருந்து தொடர்ந்து தேர்ந்தேடுக்கப்பட்டவர்.
இவர் தற்போது 2019 முதல் சமூக நீதி மற்றும் அதிகாரமளித்தல் அமைச்சராக உள்ளார்.

மத்திய இணை அமைச்சராக
நரேந்திர மோதியின் முதலாம் அமைச்சரவையில் இவர் 3 செப்டம்பர் 2017 – 29 மே 2019 வரை மகளிர் & குழந்தைகள் நலம் மற்றும் சிறுபான்மையோர் நல அமைச்சகத்தின் இணை அமைச்சராக பணியாற்றியவர்.

மக்களவையின் இடைக்காலத் தலைவராக
16 சூன் 2019 அன்று இந்தியக் குடியரசுத் தலைவர் வீரேந்திர குமாரை மக்களவையின் இடைக்கால சபாநாயகராக பதவிப் பிரமாணம் செய்து வைத்தார்.  
 
புதிததாகத் தேர்ந்தேடுக்கப்பட்ட 17வது மக்களவை உறுப்பினர்களுக்கு,  17 & 18  சூன் 2019  அன்று, இடைக்கால மக்களவை சபாநாயகர் வீரேந்திரகுமார் பதவிப் பிரமாணமும், இரகசியக் காப்புப் பிரமாணமும்  செய்து வைக்கிறார்.

19 சூன் 2019 அன்று கூடும் பதினேழாவது மக்களவையின் முதல் கூட்டத்தின் போது இடைக்கால சபாநாயகர் வீரேந்திரகுமார் தலைமையில் பதினேழாவது மக்களவைக்கு சபாநாயகர் தேர்தல் நடைபெறும். அதுவரை வீரேந்திரகுமார் இடைக்கால சபாநாயகராகத் தொடர்வார்

மேற்கோள்கள்

1954 பிறப்புகள்
மத்தியப் பிரதேச அரசியல்வாதிகள்
11வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
இந்திய அமைச்சரவை உறுப்பினர்கள்
18ஆவது மக்களவை உறுப்பினர்கள்
மன்சுக் எல். மாண்டவியா

மன்சுக் எல். மாண்டவியா (Mansukh L. Mandaviya, பிறப்பு: 01 சூன் 1972) ஓர் இந்திய அரசியல்வாதியும், நாடாளுமன்ற மாநிலங்களவை உறுப்பினரும் மற்றும் குஜராத்தின் முன்னாள் சட்டமன்ற உறுப்பினரும் ஆவார். இவர் தற்போது சுகாதாரம் மற்றும் குடும்பநலத்துறை அமைச்சர் மற்றும் இரசாயனங்கள் மற்றும் உரங்கள் அமைச்சகத்தின் மூத்த அமைச்சராக உள்ளார்.

இவர் இந்தியாவின், குஜராத் மாநிலத்தின் ராஜ்ய சபா உறுப்பினராகவும் பதவி வகிக்கின்றார். இவர் பாரதிய ஜனதா கட்சியைச் சேர்ந்தவர்.

இளமைக் காலம் 
இவர் குஜராத் மாநிலத்தின், பாவ்நகர் மாவட்டத்தில், பாலிதானா வட்டத்தில் உள்ள ஹனோல் என்ற சிறு கிராமத்தில் நடுத்தர விவசாய குடும்பத்தில் பிறந்தார். இவர் ஹனோலில் உள்ள அரசு ஆரம்பப்பள்ளி தனது ஆரம்ப கல்வியை முடித்தார். பின்னர் சோந்காத் குருகுலம் பள்ளியில் உயர்நிலைக் கல்வியை படித்து முடித்தார். பின்னர் பாவ்நகர் பல்கலைக்கழகத்தில் முதுகலை அரசியல் அறிவியல் பிரிவில் பட்டம் பெற்றார். இவருக்கு நீத்தபன் எம். மாண்டவியா என்னும் மனைவியும், பவன் மற்றும் திசா என்னும் இரண்டு பிள்ளைகளும் உள்ளனர்.

அரசியல் வாழ்க்கை 
இவருக்கு 28 வயதாக இருக்கும் போது 2002 ஆம் ஆண்டு நடந்த சட்டமன்றத் தேர்தலில், பாலிதானா தொகுதியில் போட்டியிட்டு, குஜராத் சட்டமன்றத்தில், இளம் சட்ட மன்ற உறுப்பினர் ஆனார். 

பின்னர் 2011 ஆம் ஆண்டு குஜராத் அக்ரோ தொழிற்சாலை கழகத் தலைவராகப் பதவி வகித்தார்.

பின்னர் 2012 மற்றும் 2018 ஆம் ஆண்டுகளில் குஜராத் மாநிலத்தின், ராஜ்ய சபா உறுப்பினராகத் தேர்ந்தெடுக்கப்பட்டார்.

இணை அமைச்சர்

2016 
இவர் சூலை 05, 2016 ஆம் ஆண்டு  சாலைப் போக்குவரத்து மற்றும் நெடுஞ்சாலை, கப்பல் துறை, வேதியியல் மற்றும் உரத் துறை இணை அமைச்சராகப் பொறுப்பு வகித்தார்.

2019 
பின்னர் மே 30, 2019 ஆம் ஆண்டு முதல் கப்பல் துறை இணை அமைச்சர் (தனி பொறுப்பு), வேதியியல் மற்றும் உரத் துறை இணை அமைச்சராகப் பதவி வகித்து வருகிறார்.

மேற்கோள்கள் 

வாழும் நபர்கள்
1972 பிறப்புகள்
21-ஆம் நூற்றாண்டு இந்திய அரசியல்வாதிகள்
மாநிலங்களவை உறுப்பினர்கள்
குஜராத்தின் சட்டமன்ற உறுப்பினர்கள்
குஜராத் மக்கள்
இந்திய அமைச்சர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சரவாக் இராச்சியம்

சரவாக் இராச்சியம் அல்லது சரவாக் நாடு (ஆங்கிலம்: Raj of Sarawak; அல்லது State of Sarawak (மலாய்: Kerajaan Sarawak) என்பது போர்னியோ தீவின் வடமேற்குப் பகுதியில் அமைந்து இருந்த ஒரு பிரித்தானியாவின் காப்பு நாடாகும். புரூணை சுல்தானகத்தில் இருந்து ஜேம்சு புரூக் (James Brooke) எனும் ஆங்கிலேயர் பெற்ற சில பகுதிகளைக் கொண்ட ஒரு சுதந்திர நாடாக சரவாக் நாடு உருவாக்கப்பட்டது. 

1850-ஆம் ஆண்டில் ஐக்கிய அமெரிக்காவும்; 1864-ஆம் ஆண்டில் ஐக்கிய இராச்சியமும் சரவாக் இராச்சியத்தைத் தனி நாடாக அங்கீகரித்தன.

பொது

சரவாக் இராச்சியம் தனிநாடாக அங்கீகரிக்கப் பட்டதும், ஜேம்சு புரூக் புரூணையில் இருந்து மேலும் சில பகுதிகளைச் சரவாக் இராச்சியத்துடன் இணைத்துக் கொண்டார். இவரின் ஆட்சிக்கு எதிராக சரவாக் இராச்சியத்தில் பல கிளர்ச்சிகள் நடைபெற்றன. அந்தக் கிளர்ச்சிகளை அடக்குவதற்கு ஏற்பட்ட செலவுகளாலும், அக்காலக் கட்டத்தில் நிலவிய பொருளாதார மந்த நிலையினாலும், புரூக் பெரும் கடனாளியானார். 

ஜேம்சு புரூக்கிற்குப் பின்னர் அவரின் மருமகன் சார்லசு புரூக் (Charles Brooke) ஆட்சிப் பொறுப்பை ஏற்றார். இவரின் ஆட்சியில் சரவாக் நாட்டின் பொருளாதாரம் ஏற்றம் கண்டது, அரசுக் கடன்கள் குறைந்தன. பொதுக் கட்டமைப்புகள் உருவாகின. 1888-ஆம் ஆண்டில் சரவாக் நாடு பிரித்தானியாவின் ஆளுகைக்கு உட்பட்ட காப்புநாடாக அறிவிக்கப்பட்டது.

சார்லசு புரூக்

பொருளாதார வளர்ச்சியை உயர்த்துவதற்காக, சார்லசு புரூக் சீனாவில் இருந்தும் சிங்கப்பூரில் இருந்தும் தொழிலாளர்களை வரவழைத்து வேளாண்மைப் பணிகளில் ஈடுபடுத்தினார். மிக விரைவிலேயே, மிளகு உற்பத்தியில் சரவாக் நாடு, உலகின் முன்னணி இடத்திற்கு வந்தது. அத்துடன் எண்ணெயும் இயற்கை மீள்ம உற்பத்தியிலும் முன்னிலைக்கு வந்தது. 

சார்லசு புரூக்கிற்குப் பின்னர் அவரின் மகன் சார்லசு வைனர் புரூக் (Charles Vyner Brooke) ஆட்சிப் பொறுப்பை ஏற்றார். ஆனால் இரண்டாம் உலகப் போர், மற்றும் சப்பானியரின் வருகை இந்த இராச்சியத்திற்கு ஒரு முடிவுப் புள்ளியாக அமைந்தது.

சார்லசு வைனர் புரூக்

சார்லசு வைனர் புரூக், ஆத்திரேலியாவில் தஞ்சம் அடைந்தார். 1942-இல் சரவாக் நாடு சப்பானியரின் இராணுவ ஆளுகைக்குக் கீழ் வந்தது. போரின் இறுதியில், 1946-இல் பிரித்தானிய முடியாட்சிக்கு உரிய குடியேற்ற நாடாகியது. 

பெரும்பாலான ஆஸ்திரேலிய, பிரித்தானியப் போர்க் கைதிகள் சரவாக்கில் சிறை வைக்கப் பட்டனர். பசிபிக் போர்க் காலத்தில் கூட்டுப் படைகள் கிழக்கில் தமது இருப்பை நிலை நிறுத்தினர். பின்னர் அவர்கள் போர்னியோ தீவை விடுவித்தனர்.

சப்பானியப் படைகள்

இந்தக் காலப் பகுதியில், சரவாக்கின் முக்கிய நகரங்கள் குண்டுகளால் தாக்கப்பட்டன. 1945 ஆகத்து 15-இல் சப்பானியப் படைகள் சரண் அடைந்ததை அடுத்து போர் முடிவு அடைந்தது. 

1945 செப்டம்பரில் இருந்து சரவாக்கின் நிர்வாகம் பிரித்தானிய இராணுவத்தின் கட்டுப்பாட்டுக்குள் வந்தது. சார்லசு வைனர் புரூக், நாட்டின் நிர்வாகத்தைக் கவனிக்கும் பொருட்டு நாடு திரும்பினார், ஆனாலும், பின்னர் காலத்தில் அதன் நிருவாகத்தை பிரித்தானியாவிடம் ஒப்படைத்தார். 

1946 சூலை 1-இல் சரவாக் பிரித்தானியாவின் முடியாட்சிக்கு உரிய குடியேற்ற நாடாகியது. இந்தச் சரவாக் இராச்சியம் 1963 செப்டம்பர் 16-இல் சரவாக் என்ற பெயரில் மலேசியக் கூட்டமைப்பில் ஒரு மாநிலமாக இணைந்தது.

அடிக்குறிப்புகள்

நூல்கள்

மேற்கோள்கள்

வெளி இணைப்புகள் 
 The Brooke Trust – புரூக் வம்சத்தின் பாரம்பரியம் பற்றிய கூடுதல் தகவல்கள்

போர்னியோ
சரவாக்
சரவாக் வரலாறு
சரவாக்கில் அரசியல்
புதுச்சேரியில் உள்ள ஆறுகளின் பட்டியல்

இது புதுச்சேரி ஒன்றியப் பகுதியில் உள்ள ஆறுகளின் பட்டியல் ஆகும்.

புதுச்சேரி மாவட்டம் 

 செஞ்சி ஆறு 
 குடுவையாறு 
 மலட்டாறு 
 பாம்பையர் ஆறு 
 பெண்ணை ஆறு

காரைக்கால் மாவட்டம் 

 அரசலாறு 
 நண்டலாறு
 நட்டாறு 
 நூலாறு 
 புரவதயனார் ஆறு 
 திருமலைராஜன் ஆறு 
 வாஞ்சியாறு

மாஹே மாவட்டம் 
 மாஹே ஆறு 
 பொன்னியாறு

யானம் மாவட்டம் 
 கவுதமி ஆறு

குறிப்புகள்

மேலும் காண்க 

 புதுச்சேரியில் உள்ள ஏரிகள் பட்டியல் 
புதுச்சேரி ஆறுகள்
பக்கன் சிங் குலாஸ்தே

பக்கன் சிங் குலாஸ்தே (Faggan Singh Kulaste, பிறப்பு: 18 மே 1959) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார்.  இவர் தற்போது உருக்கு அமைச்சகம் மற்றும் ஊரக வளர்ச்சி அமைச்சகத்தின் இணை அமைச்சராக உள்ளார்.

அரசியல் வாழ்க்கை 
இவர் 2019 ஆம் ஆண்டு நடந்த மக்களவைத் தேர்தலில், மாண்ட்லா தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் மே 2019 ஆம் ஆண்டு உருக்குத் துறை அமைச்சராக நியமிக்கப்பட்டார்.

இவர் இதற்கு முன்பு 1996, 1998, 1999, 2004, 2014 ஆகிய ஆண்டுகளில் நடந்த மக்களவைத் தேர்தலில், இதே தொகுதியில் போட்டியிட்டு வெற்றிபெற்றார். ஆனால் 2009 ஆம் ஆண்டு நடந்த மக்களவைத் தேர்தலில், இந்திய தேசிய காங்கிரசு வேட்பாளரான, பசோரி சிங் மஸ்ராம் என்பவரிடம் தோல்வியடைந்தார்.

இவர் 1999 ஆம் ஆண்டு வாஜ்பாய் அமைச்சரவையில், அமைச்சராகப் பணியாற்றினார்.

மேற்கோள்கள் 

வாழும் நபர்கள்
1959 பிறப்புகள்
பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய அமைச்சர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
16வது மக்களவை உறுப்பினர்கள்
17வது மக்களவை உறுப்பினர்கள்
மத்தியப் பிரதேச அரசியல்வாதிகள்
மத்தியப் பிரதேச நபர்கள்
18ஆவது மக்களவை உறுப்பினர்கள்
வேலாயுத சுவாமி கோயில், உகந்தை

உகந்தை மலை வேலாயுத சுவாமி கோயில் இலங்கையில் புகழ் பெற்ற இந்துக் கோயில்களுள் முக்கியமானது. குன்றம் எறிந்த குமரவேள், அவுணர்குல மன்னனை அழித்த பின்னர் எறிந்த வேலானது ஆறு பொறிகளாகியது. அவற்றுள் முதன்மையானது இம்மலையில் தங்கிற்று என்பது ஐதிகம். முருகப்பெருமான் போருக்கு முன்னரும் பின்னரும் தங்கியிருக்க உகந்த பிரதேசமாகக் கருதி தங்கியிருந்தமையினால் இப்பெயர் பெற்றது எனலாம். ஈழத்து ஆறுபடைவீடுகளான திருப்படைகோயில்களுள் இதுவும் ஒன்றாகும்.

வரலாறு 

கொத்துப்பந்தரின் கீழ் முத்துக்குமரன் வீற்றிருந்த இத்தலத்தில், யாழ்ப்பாணத்து மார்க்கண்டு என்னும் வணிகர் 1885ஆம் ஆண்டு புதிய கோயில் ஒன்றை நிர்மாணித்ததாக வரலாறு கூறுகின்றது.

அந்நேரம் இத்திருத்தலத்தின் வண்ணக்கராக சேகர ஸ்ரீ வர்ணதிசாநாயக்கா என்றும் முதியன்சே பண்டார மகாத்மியா என்றும் அழைக்கப்பட்ட ஒருவரை நியமித்தார்கள். இவர் தமிழ் மொழியை நன்கு அறிந்த பாணமையைச் சேர்ந்தவராவார். இவர்தான் இக்கோயிலின் முதலாவது வண்ணக்கர் என்ற இடத்தை வகித்தார். பின்னர் இவருடைய பரம்பரையினரே இன்றுவரை வண்ணக்கராகக் கடமை புரிகின்றனர் என்றும் கூறலாம்.

கதிர்காம விழாக் காலத்தையொட்டியே இங்கும் திருவிழா முன்னெடுக்கப்பட்டு வருகின்றது. கதிர்காமம் செல்லும் பக்தர்கள் இங்கு தங்கிச் செல்வது வழக்கம் ஆகும்.

உகந்தை திருமுருகன் ஆலயத்தின் விருட்சம் வெள்ளை நாவல் மரமாகும். ஆலயம் அருகேயுள்ள இருகுன்றுகளில் வள்ளியம்மனும், வேற்சாமியும் கோயில் கொண்டுள்ளனர். இவ்விரு குன்றங்களிலும் அமைந்துள்ள ஏழு நீர்ச்சுனைகளில் மூழ்கி நீராடினால் புண்ணியம் என நம்பப்படுகிறது.மலையடிவாரத்தில், தலவிருட்சமருகே பிள்ளையாருக்கு ஒரு திருமுன் உண்டு. திருவிழாக்காலங்களில், இரவு திருவீதியுலாவைத் தொடர்ந்து, முருகப்பெருமான் திருட்டுத்தனமாக வள்ளியம்மனைச் சந்திக்கும் "மலைத்திருவிழா" நடப்பதும், குன்றிலிருந்து இறங்கும்போது, அண்ணனுக்கு வெட்கப்பட்டு தன் ஆலயம் நோக்கி ஓடுவதும், இங்குள்ள சுவாரசியம்.

ஈழத்தைப் பொறுத்தவரை சிங்களவரும் தமிழரும் முருகப் பெருமானைத் தரிசிக்க ஒன்றுகூடும் இடங்களுள் கதிர்காமத்திற்கு அடுத்ததாக உகந்தை ஸ்ரீ முருகன் ஆலயத்தைக் குறிப்பிடலாம்.

இவற்றையும் பார்க்க 
உகந்தை
கதிர்காமம் (கோயில்)

உசாத்துணை

வெளி இணைப்புகள் 

 Okanda.org

மேற்கோள்கள்

இலங்கையிலுள்ள முருகன் கோவில்கள்
பா. சரவணன்

பா. சரவணன் (P. Saravanan) ஒரு இந்திய அரசியல்வாதியும், தமிழகத்தின் 15 ஆவது சட்டமன்றத்தின் உறுப்பினரும் ஆவார். இவர் ஒரு மருத்துவர். மதுரையில் நரிமேடு பகுதியில் மருத்துவமனை நடத்தி வருகிறார். 2019 ஆம் ஆண்டு மே மாதம் 19 ஆம் நாள் தமிழகத்தில் 22 சட்டமன்றத் தொகுதிகளுக்கான இடைத்தேர்தலில், திருப்பரங்குன்றம் சட்டமன்றத் தொகுதியில், திராவிட முன்னேற்றக் கழகத்தின் வேட்பாளராகப் போட்டியிட்டார். இந்தத் தேர்தலில் மருத்துவர் பா. சரவணன் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் முனியாண்டியை விட 2396 வாக்குகள் அதிகம் பெற்று வெற்றி பெற்றார். 2021 சட்டமன்ற தேர்தலில் திமுக சார்பில் போட்டியிட வாய்ப்பளிக்காததால், அதிருப்தியடைந்த அவர், தமிழக பாஜக தலைவர் எல்.முருகன் தலைமையில் பாஜகவில் இணைந்தார்.

திரைத்துறை பங்களிப்பு 
இவர் முன்னதாக 'அகிலன்', 'சரித்திரம் பேசு' ஆகிய திரைப்படங்களில் நடித்துள்ளார். இவர் நடித்து வெளிவரவுள்ள தமிழ்த்திரைப்படம் 'அரண்டவனுக்கு இருண்டதெல்லாம் பேய்' ஆகும்.

மேற்கோள்கள் 

திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்